
   VIA LUCIS - CALEA LUMINII
Pe cale cu Cel Înviat
(SABINO PALUMBIERI)
Staţiunea I

Isus învie din morţi (Mt.  28, 1-7)

G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Isuse Înviat, lumea are nevoie să fie reevanghelizată. Ajută-ne ca să gândim aşa cum gândeşti tu. Ajută-ne  ca să iubim aşa cum iubeşti tu. Ajută-ne ca să slujim aşa cum slujeşti tu.
A înviat! Exultă inima,

A înviat! Nu mai moare,

Sfântă Fecioară, Fiul tău.

(sau alt refren/cântec pascal)

Staţiunea II

Ucenicii găsesc mormântul gol (In. 20, 11-18)

G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Numai tu, Isuse Înviat, ne conduci spre bucuria vieţii, numai tu ne faci să vedem un mormânt, golindu-se din interior. Învață-ne să ne încredem total în atotputernicia iubirii care învinge moartea. 

A înviat...

Staţiunea III

Isus îi apare  Mariei Magdalena (In. 20, 11-18)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.
L. Isuse Înviat, tu ne chemi fiindcă ne iubeşti. Ajută-ne să mergem pe străzile lumii, în familie, la școală, la muncă, pretutindeni, pentru a îndeplini marea misiune care este vestirea vieţii.
A înviat...

Staţiunea IV

Isus pe drum cu ucenicii din Emaus (Lc.  24, 13-19/25-27)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.
L. Rămâi cu noi, Doamne: seara îndoielii şi a neliniştii apasă inima oricărui om. Rămâi cu noi, Doamne căci se face seară. Fă-ne martori ai Învierii tale.

A înviat...

Staţiunea V

Isus se arată la frângerea pâinii (Lc. 24, 28-35)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Dumnezeul măririi, ajută-ne să pregătim celebrările noastre spălând picioarele obosite ale celor din urmă, primindu-i în inimă şi în case pe cei care  astăzi sunt în nevoi, ei sunt imaginea ta vie.
A înviat...

Staţiunea VI

Isus se arată viu ucenicilor săi (Lc. 24, 36-43)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Isuse Înviat, dă-ne harul să te recunoaștem ca Cel Viu. Eliberează-ne de fantasmele pe care le construim despre tine. Dăruiește-ne harul ca să fim semne ale prezenței tale  pentru ca lumea să creadă.

A înviat...

  Staţiunea VII
Isus le dă ucenicilor puterea de a ierta păcatele (In. 20, 19-23)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Vino, o Duhule Sfânt, tu care eşti însuflețirea Tatălui şi al Fiului, ajută-ne să înaintăm pe drumul dreptății şi al păcii. Ajută-ne să trecem de la păcat la har. Ajută-ne să devenim oameni plini de zel, fă-ne cunoscători ai Paştelui tău. 
A înviat...
Staţiunea VIII
Isus întăreşte credinţa lui Toma (In.  20, 24-29)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Isuse Înviat, credinţa nu-i uşoară, dar ea ne face fericiţi. Dumnezeul vieţii, sporeşte credinţa noastră: dă-ne credinţă, dă-ne fidelitate, dă-ne încredere.

A înviat...

Staţiunea IX

Isus se arată ucenicilor pe lacul Tiberiadei (In. 21, 1-9.13)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Isuse Înviat, fă-ne docili ca să redescoperim speranţa în urma falimentelor noastre. Fă-ne martori ai Învierii tale în viața zilnică, cu toate monotoniile ei, dar şi pe ţărmul trudei noastre, unde ne aştepţi dintotdeauna.

A înviat...

Staţiunea X

Isus îi încredinţează primatul lui Petru (In. 21, 15-17)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Isuse Înviat, tu ne chemi în fiecare zi și pe noi. Nouă, cu Petru şi sub Petru, ne încredinţezi o parte din turma ta. Convinge-ne că numai dacă iubim vom paşte turma ta şi numai cu jertfa noastră o vom putea  hrăni cu adevărul şi cu pacea ta.

A înviat...
Staţiunea XI

Isus le încredinţează ucenicilor săi misiunea universală (Mt. 28, 16-20)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L.  Isuse Înviat, singuri nu suntem în stare să purtăm cu perseverenţă nici cea mai mică povară. Noi suntem neputinţa, dă-ne puterea ta. Noi suntem frica, dă-ne curajul tău.  Noi suntem tristeţea, dă-ne bucuria ta. Noi suntem noaptea, dă-ne lumina ta. Noi suntem încetinirea, dă-ne să mărturisim Învierea ta.

A înviat...

Staţiunea XII
Isus se înalţă la cer (Fap. 1, 6-11)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L. Isuse Înviat, te-ai dus ca să ne pregăteşti un loc. Fă ca ochii noştri să fie aţintiţi acolo unde e veşnica bucurie. Fă ca privind la deplina Înviere, să ne angajăm în a realiza Paştele pe pământ pentru fiecare om, mai ales pentru cel mai sărac.
A înviat...

Staţiunea XIII
Cu Maria în aşteptarea Duhului Sfânt (Fap. 1, 12-14)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L.  Isuse Înviat, prezent mereu în comunitatea ta pascală, revarsă peste noi, prin mijlocirea Mariei, Duhul vieţii, Duhul bucuriei, Duhul păcii, Duhul iubirii, Duhul Paştelui.

A înviat...

Staţiunea XIV

Isus îl  trimite ucenicilor săi pe Duhul Promis (Fap. 2, 1-6)
G. Te adorăm Isuse Înviat şi te binecuvântăm.

T. Căci prin Sfintele Paști ai dat viaţă lumii.

L.  O, Duhule Sfânt, care îi uneşti în mod  inefabil pe Tatăl şi pe Fiul: Tu eşti cel care ne uneşti cu Isus Înviat, suflarea vieţii noastre; tu eşti cel care ne uneşti cu Biserica. Asemenea Sf. Augustin, fiecare dintre noi te imploră: 

Împreună: „Respiră în mine, Duhule Sfânt, ca să gândesc ce este sfânt. Inspiră-mă, Duhule Sfânt, ca eu să fac ce este sfânt. Atrage-mă tu, Duhule Sfânt, ca să iubesc ce este sfânt. Întăreşte-mă, Duhule Sfânt, să nu pierd niciodată ceea ce este sfânt”. Amin 

A înviat...

Cântec final 

